भारतीय सिनेमा
भारत की पहली पूरी अवधि की फीचर फिल्म का निर्माण दादा साहब फाल्के द्वारा किया गया था। दादासाहब भारतीय फिल्म उद्योग के अगुआ थे। वो भारतीय भाषाओँ और संस्कृति के विद्वान थे जिन्होंने संस्कृत महा काव्यों के तत्वों को आधार बना कर राजा हरिश्चन्द्र (1913), मराठी भाषा की मूक फिल्म का निर्माण किया। इस फिल्म में पुरुषों ने महिलाओं का किरदार निभाया। यह फिल्म भारतीय सिनेमा के इतिहास में मील का पत्थर साबित हुई। इस फिलम का सिर्फ एक ही प्रिंट बनाया गया था और इसे 'कोरोनेशन सिनेमेटोग्राफ' में 3 मई 1913 को प्रदर्शित किया गया। फिल्म को व्यावसायिक सफलता मिली और इसने अन्य फिल्मो के निर्माण के लिए अवसर प्रदान किया। तमिल भाषा की पहली मूक फिल्म कीचक वधम का निर्माण रंगास्वामी नटराज मुदालियर ने 1916 में किया। मुदालियर ने मद्रास में दक्षिण भारत के पहले फिल्म स्टूडियो की स्थापना भी की।
जोसेफ विर्स्किंग
जोसेफ विर्स्किंग (Josef Wirsching ; 22 मार्च 1903 - 11 जून 1967) एक जर्मन चलचित्रकार (सिनेमैटोग्राफर) थे, जो भारत में सिनेमैटोग्राफी में अग्रणी बने। उन्होंने भारतीय सिनेमा के आरम्भिक काल में योगदान दिया। भारतीय सिनेमा के साथ उनका जुड़ाव 1925 में शुरू हुआ जब उन्होंनेे एक अन्य जर्मन फ्रांज ओस्टेन के साथ मिलकर भारत-यूरोपियन सहयोग के अन्तर्गत 'द लाइट ऑफ एशिया' बनाया।